MUNICIPIUL SATU MARE

CABINET VICEPRIMAR

Nr.11610/20.02.2024

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ” aprobarea cuantumului chiriei aferentă locuințelor pentru tineri destinate închirierii realizate de Agenția Națională pentru Locuințe în Municipiul Satu Mare, valabilă pentru anul 2024”

În susținerea căruia formulez prezentul

**REFERAT DE APROBARE**

Municipiul Satu Mare administrează locuințe de tip ANL și sunt închiriate către beneficiarii care au întrunit condițiile legale de acces la o locuință tip ANL.

Modul de calcul al chiriei aferente locuințelor pentru tineri, destinate închirierii se realizează în conformitate cu prevederile art. 8 alin.(4), (9), (10) și (11) din Legea nr. 152/1998 și ale art. 15 alin. (23) – alin. (24^2) din Normele metodologice pentru punerea în aplicare a prevederilor Legii nr. 152/1998, aprobate prin HG nr. 962/2001, cu modificările și completările ulterioare, actualizându-se cu rata inflației în termen de 30 de zile de la data publicării ratei inflației de către Institutul Național de Statistică pentru anul anterior și dacă este cazul și în baza coeficientului în funcție de anul recepției și de veniturile nete pe membru de familie.

Calculul chiriei aferente locuințelor pentru tineri se face diferențiat astfel: pentru tineri cu vârsta de până la 35 ani- și pentru tineri cu vârsta de peste 35 de ani, iar durata normală de amortizare calculată este de 60 de ani, potrivit Catalogului privind clasificarea și duratele normale de funcționare a mijloacelor fixe aprobat prin HG nr. 2139/2004, cu modificările și completările ulterioare, la poziția clădiri de locuit.

Totodată este necesar să se aprobe cuantumul sumelor reprezentând recuperarea investiției din cuantumul chiriei, care se vor vira în contul Agenției Naționale pentru Locuințe, și în anul 2024.

Având în vedere cele menționate, precum și prevederile Legii nr.152/1998 privind înființarea Agenției Naționale pentru Locuințe, republicată cu modificările și completările ulterioare propun spre analiză și aprobare Consiliului Local al Municipiului Satu Mare prezentul proiect de hotărâre.

INIŢIATOR PROIECT,

Viceprimar

 Tămășan- Ilieș Cristina

cj.Corina Seres/2 ex.